Elon Musk ทวิตพร้อมช่วยทีมหมูป่า
เมื่อเรื่องราวของทีมหมูป่าทั้ง 12 คนและโค้ชเอกที่ติดอยู่ที่ถ้ำหลวงถูกถามไปยัง Twitter ส่วนตัวของ Elon Musk นักนวัตกรรมแห่งยุคผู้จะส่งจรวดไปดาวอังคาร  บทสนทนานี้จึงเกิดขึ้น..
5 ก.ค. 2561

Elon Musk ทวิตพร้อมช่วยทีมหมูป่า / โดย ลงทุนแมน
เมื่อเรื่องราวของทีมหมูป่าทั้ง 12 คนและโค้ชเอกที่ติดอยู่ที่ถ้ำหลวงถูกถามไปยัง Twitter ส่วนตัวของ Elon Musk นักนวัตกรรมแห่งยุคผู้จะส่งจรวดไปดาวอังคาร
บทสนทนานี้จึงเกิดขึ้น..
MabzMagz:
Hi sir, if possible can you assist in anyway to get the 12 Thailand boys and their coach out of the cave. @elonmusk
สวัสดีครับ ถ้าเป็นเป็นได้ คุณจะหาทางช่วยเหลือเด็กไทย 12 คนและโค้ช ออกจากถ้ำได้ไหมครับ
Elon Musk:
I suspect that the Thai govt has this under control, but I’m happy to help if there is a way to do so
ผมคิดว่า รัฐบาลไทยน่าจะจัดการเรื่องนี้ได้ แต่ผมก็ยินดีที่จะช่วยเหลือนะ ถ้ามีทางที่จะให้ช่วย
MabzMagz:
Thank you @elonmusk. That is really all I ask. that you follow the updates on the situation and perhaps you may come up with something.
Some of us can only pray, but you can do more. We know you are not Ironman (...right?). Cheers
ขอบคุณครับ Elon Musk
จริงๆแล้วเราแค่อยากจะถามว่าคุณติดตามข่าวนี้อยู่ไหม เผื่อคุณอาจจะมีไอเดียดีๆเกี่ยวกับเรื่องนี้
เราบางคนได้แค่สวดภาวนา แต่เราเชื่อว่าคุณทำได้มากกว่านั้น
เรารู้ว่าคุณไม่ใช่ Ironman หรอก (จริงไหม?).. ขอบคุณครับ
Elon Musk:
Boring Co has advanced ground penetrating radar & is pretty good at digging holes. Don’t know if pump rate is limited by electric power or pumps are too small. If so, could dropship fully charged Powerpacks and pumps.
Boring Company (บริษัทของ Elon Musk) มีเทคโนโลยีเรดาร์การขุดเจาะขั้นสูง และมีความเชี่ยวชาญในด้านการขุดหลุม
ตอนนี้เราไม่แน่ใจว่า อัตราการสูบน้ำที่ถ้ำตอนนี้ถูกจำกัดด้วยพลังงานไฟฟ้า หรือเครื่องสูบน้ำเล็กไปหรือไม่
ถ้าเป็นเรื่องนี้ เราสามารถสนับสนุนเรื่องพลังงานและปั๊มได้
..พอเรื่องเป็นอย่างนี้ก็เป็นที่ฮือฮากันในโลก Twitter ว่า Elon Musk ติดตามเรื่องนี้ถึงขนาดรู้ว่าเหตุการณ์ ณ ปัจจุบัน รัฐบาลสามารถควบคุมสถานการณ์ได้แล้ว แต่ยังติดเรื่องการเร่งสูบน้ำอยู่..
นี่เป็นอีกตัวอย่างของสิ่งที่เกิดขึ้นในโลกปัจจุบัน
เรื่องที่เกิดขึ้นในที่แห่งหนึ่ง สามารถรับรู้ได้จากอีกฝั่งของโลกได้ทันที
แม้แต่ Elon Musk ที่เป็นบุคคลผู้มีอิทธิพลของโลกก็สนใจเรื่องนี้
Elon Musk เป็นเจ้าของบริษัทรถยนต์ไฟฟ้า TESLA ที่สามารถทำยอดขายรถไฟฟ้าได้มากที่สุด และกำลัง disrupt บริษัทรถยนต์ที่ใช้น้ำมันทั่วโลก
เขายังเป็นเจ้าของบริษัท Boring Company ซึ่งเชี่ยวชาญในการขุดอุโมงค์
ล่าสุดได้สัญญาจากเมืองชิคาโกในการสร้างอุโมงค์ขนส่งมวลชนเดินทางจากสนามบินเข้าตัวเมืองด้วยความเร็ว 240 กิโลเมตร ต่อชั่วโมง
เขายังเป็นเจ้าของบริษัท Neuralink ที่กำลังคิดค้นการเชื่อมสมองคนเข้ากับคอมพิวเตอร์
และเขายังเป็นเจ้าของบริษัท SpaceX ที่สามารถคิดค้นจรวดซึ่งสามารถนำกลับมาใช้ใหม่ได้เป็นเจ้าแรกของโลก
ด้วยเทคโนโลยีนี้ ทำให้เขาวางแผนการเดินทางด้วยจรวดจากเมืองหนึ่งไปที่ไหนในโลกก็ได้ในเวลา 1 ชั่วโมง
ทั้งนี้ SpaceX ได้วางแผนว่าจะส่งจรวดไปดาวอังคารในปี 2022
และในตอนนี้ Elon Musk ประกาศว่าเขาพร้อมที่จะช่วยเหลือคนไทย ถ้าคนไทยต้องการเขา..